CELEX: 62021CN0595
Language: lv
Date: 2021-09-27 00:00:00
Title: Lieta C-595/21: Lūgums sniegt prejudiciālu nolēmumu, ko 2021. gada 27. septembrī iesniedza Bayerischen Verwaltungsgericht Ansbach (Vācija) – LSI – Germany GmbH/Freistaat Bayern

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/14
            
         
      Lūgums sniegt prejudiciālu nolēmumu, ko 2021. gada 27. septembrī iesniedza Bayerischen Verwaltungsgericht Ansbach (Vācija) – LSI – Germany GmbH/Freistaat Bayern
      
      (Lieta C-595/21)
      (2021/C 502/22)
      Tiesvedības valoda – vācu
      
         Iesniedzējtiesa
      
      
         Bayerischen Verwaltungsgericht Ansbach
      
      
         Pamatlietas puses
      
      
         Prasītāja: LSI – Germany GmbH
      
      
         Atbildētājs: Freistaat Bayern
      
      
         Prejudiciālie jautājumi
      
      
                  1)
               
               
                  Vai jēdziens “produkta nosaukums” Regulas (ES) Nr. 1169/2011 (1) VI pielikuma A daļas 4. punktā ir jāinterpretē tādējādi, ka tam ir tāda pati nozīme kā “pārtikas produkta nosaukumam” Regulas (ES) Nr. 1169/2011 17. panta 1.–3. punkta izpratnē?
               
            
                  2)
               
               
                  Gadījumā, ja uz pirmo jautājumu tiek atbildēts noliedzoši:
                  vai “produkta nosaukums” ir nosaukums, ar kādu pārtikas produkts tiek piedāvāts tirdzniecībā un reklāmā un ar kādu tas patērētājiem ir plaši pazīstams, pat ja šajā ziņā runa ir nevis par pārtikas produkta nosaukumu, bet gan par aizsargātu nosaukumu, preču zīmi vai modes nosaukumu Regulas (ES) Nr. 1169/2011 17. panta 4. punkta izpratnē?
               
            
                  3)
               
               
                  Gadījumā, ja uz otro jautājumu tiek atbildēts apstiprinoši:
                  vai “produkta nosaukumu” var veidot arī divi elementi, no kuriem viens ir atbilstoši preču zīmju tiesībām aizsargāts sugas vārds vai vispārīgs jēdziens, kas saistībā ar konkrētajiem produktiem tiek papildināts ar vārdu, kurš tos apzīmē precīzāk (kā produkta nosaukuma otrā daļa)?
               
            
                  4)
               
               
                  Gadījumā, ja uz trešo jautājumu tiek atbildēts apstiprinoši:
                  kurš no abiem produkta nosaukuma elementiem ir jāņem vērā saistībā ar Regulas (ES) Nr. 1169/2011 VI pielikuma A daļas 4. punkta b) apakšpunktā paredzēto papildu norādi, ja abi produkta nosaukuma elementi uz iepakojuma ir nodrukāti dažādos izmēros?
               
            
         (1)  Eiropas Parlamenta un Padomes Regula (ES) Nr. 1169/2011 (2011. gada 25. oktobris) par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV 2011, L 304, 18. lpp.).